Fārsa
Fārsas ostāns (persiešu: استان فارس, Fārs, jeb پارس, Pārs) ir Irānas ostāns un vēsturiskais apgabals, kas atrodas valsts dienvidu daļā Zāgrosa grēdas dienviddaļā. Ostāna administratīvais centrs ir Šīrāza, lielākās pilsētas — Šīrāza (1565 572), Marvdašta (148 858), Džahroma (141 634), Fasa (110 825), Kāzerūna (96 683), Sadra (91 863), Dārāba (70 232), Fīrūzābāda (65 417), Lāra (62 045) un Ābāde (59 116). Fārsas ostāns ir vēsturiskā persiešu un persiešu valodas dzimtene. Latīņu valodas atveidojums Persia cēlies no šī apvidus senpersiešu nosaukuma Pārsa vai Pārsuaša. šī province ir pazīstama arī kā Farsistāna.